Folkets Hus

Folkets Hus er møte- og forsamlingslokaler over hele Norge. Den historiske bakgrunnen for Folkets Hus var behovet for den voksende arbeiderbevegelsen, som trengte steder å ha møter og arrangementer. Mange av de etablerte lokaleierne ville ikke leie ut lokaler til arbeiderorganisasjonene, så de begynte å bygge sine egne lokaler. De ble hetende Folkets Hus.

Thranitterbevegelsen etablerte de første møtelokalene rundt 1850, men det ble aldri bygd særlig mange. Men bevegelsen la grunnlaget for arbeiderforeningene, den første etablert av sokneprest Halling, det kristelige Samfundet på Enerhaugen i Oslo.

I 1864 etablerte Eilert Sundt Kristiania Arbeidersamfund som skulle spre borgerlig opplysning og dannelse blant arbeidere.

Da den danske salmakersvennen og agitatoren Marius Jantzen kom til Norge i 1873 startet han arbeidet med å stifte en sosialdemokratisk arbeiderforening. Kristiania Arbeidersamfund forbød deretter politisk diskusjon i sitt lokale, og Jantzen fikk vanskeligheter med å finne noen som ville leie ut møtelokaler. Det hele endte med møter i friluft, i Oslo som oftest lagt til Tjuvholmen. Den sosialdemokratiske bevegelsen fikk startvansker som følge av mangelen på lokaler, særlig da etableringen av nye fagforeninger skjøt fart i 1880-åra.

Fagforeningernes Centralkomité tok opp mangelen på møtelokaler som en av sine første saker, men Folkets Hus i Oslo stod ikke klart før i 1907.

Det første Folkets Hus i Norge var Arbeideren på Modum reist av Vikersund Arbeiderforening fra begynnelsen av 1890-tallet.

For å få fart på byggevirksomheten etablerte LO-kongressen i 1910 Folkets Hus Fond for å finansiere byggearbeidet. Fondet ble til ved at en del av medlemskontingenten ble avsatt til fondet. De første utbetalingene skjedde fra 1. januar 1912.

Internasjonalt kan bevegelsen spores tilbake til Belgia og Maisons du Peuple som fikk sine første lokaler tidlig på 1800-tallet, som oftest med annen inntektsbringende virksomhet ved siden av som butikker og lignende.

Danmarks første Folkets Hus ble etablert i København i 1879, det første i Sverige kom i Malmö i 1893.

Folkets Hus Landsforbund ble etablert i 1947 og er en interesseorganisasjon for vel 200 Folkets Hus og samfunnshus over hele Norge, og forvalter låneinstitusjonen Folkets Hus Fond med en kapital på vel 125 millioner kroner.

Folkets Hus på Spjærøy og Folkets Hus Ranheim fra 1898 er landets eldste Folkets Hus som fremdeles er i drift.

Mellom 10 og 15 Folkets Hus har en virksomhet av en slik størrelse at det krever fast ansatte. Det største er Folkets Hus i Oslo med en omsetning på rundt 60 millioner kroner. Folkets Hus i Trondheim omsetter for mellom 40 og 50 millioner kroner. De øvrige lokalene drives som oftest med dugnadsinnsats.

Liste over Folkets Hus

Østfold
 Folkets Hus Askim
 Fjellheim Samfunnshus
 Greåker Arbeiderforening
 Folkets Hus Halden
 Folkets Hus Moss
 Folkets Hus Sarpsborg
 Folkets Hus på Spjærøy
 Folkets Hus Torsnes

Akershus
 Folkets Hus Hakadal
 Folkets Hus Friheim
 LO-huset Gardermoen
 Gjerdrum Kulturhus
 Haga Samfunnshus
 Folkets Hus Hagan
 Folkets Hus Lillestrøm
 Folkets Hus Lyngås
 Folkets Hus Lørenskog
 Folkets Hus Sandvika
 Folkets Hus Ski
 Folkets Hus Strømmen
 Sørmarka
 Folkets Hus Åkrene

Oslo
 Folkets Hus Abildsø
 Høybråten Arbeidersamfunn
 Folkets Hus Kjelsås
 Folkets Hus Lilleaker
 Grünerløkka Folkets Hus
 Nydalen Samfunnshus
 Oslo Kongressenter (Folkets Hus i Oslo)
 Sagene Samfunnshus

Hedmark
 Folkets Hus i Brumunddal
 Dalsbygda Samfunnshus
 Elverum Hus
 Finsrud Samfunnshus
 Folldal Samfunnshus
 Folkets Hus Fram
 Framnes Samfunnshus
 Folkets Hus Hamar 
 Folkets Hus Harpefoss
 Jernbanesamfundet
 Foreningen Jømnvang
 Magnor Samfunnshus
 Mo Arbeiderlag
 Myklebu Samfunnshus
 Folkets Hus Nordvang
 Lokalet Noren
 Folkets Hus Sandberg
 Skogvang Forsamlingslokale
 Folkets Hus Stavsjø
 Tangen Samfunnshus
 Folkets Hus Vallset
 Varald Samfunnshus
 Ådalsbruk Arbeidersamfunn
 Folkets Hus Åsbygda

Oppland
 Folkets Hus Brandbu
 Gjøvik Arbeidersamfunn
 Grime Samfunnshus
 Harestua Samfunnshus
 Folkets Hus Hunndalen
 Folkets Hus på Kalvsjø
 Kapp Grendehus
 Mustadroa Samfunnshus
 Østre Jevnaker Arbeiderlag

Buskerud
 Folkets Hus Bekkestranda
 Folkets Hus Drammen
 Samfunnshuset Folkvang BA
 Folkets Hus Kongsberg
 Mogrenda Samfunnshus
 Sjåstad Samfunnshus
 Solvollen Samfunnshus
 Folkets Hus Steinberg
 Åros Samfunnshus

Vestfold
 Folkets Hus Bekkestranda
 Folkets Hus Horten
 Folkets Hus Larvik
 Folkets Hus Sande
 Folkets Hus Sandefjord
 Tønsberg Samfunnshus

Telemark
 Folkets Hus Drangedal
 Folkets Hus Notodden
 Folkets Hus i Skien
Folkets Hus i Porsgrunn
 LO i Tinn

Aust-Agder
 Arbeidernes Hus i Arendal
 Folkets Hus Eydehavn

Vest-Agder
 Folkets Hus Arbeideren (Kristiansand)
 Arbeideren(Kvinesdal)

Rogaland
 Alnor Kjemiske Fagforening
 Folkets Hus Sandnes
 Folkets Hus i Sauda
 Folkets Hus Stavanger

Hordaland
 Folkets Hus Askøy
 Austrheim Samfunnshus
 Folkets Hus Bergen
 Folkets Hus i Odda
 Halsenøy Samfunnshus
 Kulturhuset Husnes
 Landro Samfunnshus
 Litlabø og Sagvåg Samfunnshus
 Skogen Samfunnshus
 Folkets Hus Stord
 Grendehuset Strilatun
 Tyssedal Samfunnshus
 Folkets Hus Ålvik

Sogn og Fjordane
 Bygstad Samfunnshus
 Folkets Hus Høyanger
 Jølster Samfunnshus
 Raudeberg Samfunnshus

Møre og Romsdal
 Bud Samfunnshus
 Folkets Hus i Kristiansund
 Folkets Hus Molde
 Sunndalsøra Samfunnshus
 Folkets Hus Surnadal
 Sykkylven Samfunnshus
 Veidholmen Samfunnshus

Sør-Trøndelag
 Arbeidertun Forsamlingshus
 Folkets Hus Gauldal
 Folkets Hus Gjølme
 Hessdalen Samfunnshus
 Folkets Hus Hommelvik
 Folkets Hus Klæbu
 Folkets Hus Kvål
 Folkets Hus Løkken
 Mostadmark Samfunnshus
 Selsbakk Arbeiderlag
 Skogly Samfunnshus
 Støren Arbeiderforening
 Folkets Hus Ranheim
 Folkets Hus i Trondheim

Nord-Trøndelag
 Abelvær Grendehus
 Bangsund Samfunnshus
 Brekkvasselv Samfunnshus
 Folkets Hus Follavatn
 Folkets Hus Hegra
 Folkets Hus Klinga
 Kolvereid Samfunnshus
 Lauvsnes Samfunnshus
 Folkets Hus Levanger
 Folkets Hus Lånke
 Namsos Arb. Øk. Fellesorg.
 Overhalla Samfunnshus
 Steinkjer Samfunnshus
 Folkets Hus Stjørdal
 Folkets Hus Verdal

Nordland
 Folkets Hus Andenes
 Folkets Hus Bodø
 Drag/Helland Samfunnshus
 Grane Samfunnshus
 Laukvik Samfunnshus
 Melbu Samfunnshus
 Misvær Samfunnshus
 Folkets Hus Mo i Rana
 Folkets Hus Mosjøen
 Folkets Hus Narvik
 Velfjord Arbeiderlag

Troms
 Birtavarre Samfunnshus
 Gratangen Samfunnshus
 Nordkjosbotn Samfunnshus
 Olderdalen Samfunnshus
 Folkets Hus Otertun
 Storsteinnes Samfunnshus
 Søndre Salangen Arbeiderlag

Finnmark
 Billefjord Samfunnshus
 Folkets Hus Breivikbotn
 Båtsfjord Pensjonistforening
 Folkets Hus Forså
 Folkets Hus Hammerfest
 Hasvik Samfunnshus
 Kirkenes Samfunnshus
 Sørvær Samfunnshus
 AS Vardø Velferdshus

Litteratur
 Harald Berntsen: 100 år med Folkets Hus (1987)

Eksterne lenker 
 
 Hjemmesiden til Folkets Hus Landsforbund